ଅସ୍ୱାଭାବିକ ନିମୋନିଆ

ଅସ୍ୱାଭାବିକ ନିମୋନିଆ,  (ଇଂରାଜୀ ଭାଷାରେ  Atypical pneumonia/ ଆଟିପିକାଲ ନିମୋନିଆ) ବା ଚାଲୁଥିବା ନିମୋନିଆ (ଇଂରାଜୀ ଭାଷାରେ walking pneumonia ) ମଧ୍ୟ କୁହାଯାଏ, ହେଉଛି ଏକ ପ୍ରକାର ସମ୍ପ୍ରଦାୟ ଉପାର୍ଜିତ ନିମୋନିଆ ଯାହା  ଜୀବାଣୁ ବା ପାଥୋଜେନ ଦ୍ୱାରା ସୃଷ୍ଟି ହୋଇଥାଏ ଓ ଯାହା କମ୍ ସାଧାରଣ ଏବଂ ପୃଥକ କରିବା କଷ୍ଟକର ଅଟେ।   ଏକ ଉପର ଶ୍ୱାସକ୍ରିୟା ସଂକ୍ରମଣ ଭାବରେ ଆରମ୍ଭ ହୋଇ ନିମ୍ନ ଶ୍ୱାସକ୍ରିୟା ସଂକ୍ରମଣ ଦିଗକୁ ଅଗ୍ରଗତି କରେ । ଏହାର ଲକ୍ଷଣ ମଧ୍ୟରେ ସାଧାରଣତଃ ଗଳା ଘାଆ, ଜ୍ୱର, କାଶ, ଥକାପଣ ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ ହୋଇପାରେ ।  ସାଧାରଣ ନିମୋନିଆ ଅପେକ୍ଷା ଏହା ପ୍ରାୟ କମ୍ ସାଂଘାତିକ ହୋଇଥାଏ ।

ଏହା ମାଇକୋପ୍ଲାଜ୍ମା ନିମୋନି, କ୍ଲାମିଡୋଫିଲା ନିମୋନି, କିମ୍ବା ଲେଜିଓନେଲା ନିମୋଫିଲା ଜୀବାଣୁ ଯୋଗୁ ହୁଏ । କେତେକ କାରଣ ଭାବରେ ଭୁତାଣୁ ଯେପରିକି ଇନଫ୍ଲୁଏଞ୍ଜା କିମ୍ବା ଆରଏସଭି/ RSV ବା କବକ ମଧ୍ୟ ଅନ୍ତର୍ଭୁକ୍ତ ହୁଏ ।    ରୋଗ ଲକ୍ଷଣ, ଏକ୍ସ-ରେ ଚିତ୍ର ଏବଂ ଆଣ୍ଟିବାୟୋଟିକ୍ ସମ୍ବେଦନଶୀଳତା ଭିନ୍ନ ହୋଇପାରେ ବୋଲି ପାର୍ଥକ୍ୟକୁ ଗୁରୁତ୍ୱପୂର୍ଣ୍ଣ ବିବେଚନା କରାଯାଇଥିଲା । କେବଳ ଲକ୍ଷଣ ଉପରେ ଆଧାର କରି ପୃଥକୀକରଣ କରିବା ସଠିକ ନୁହେଁ । 

ସାଧାରଣତଃ ଆଜିଥ୍ରୋମାଇସିନ କିମ୍ବା ଡକ୍‌ସିସାଇକ୍ଲିନ୍ ଭଳି  ଆଣ୍ଟିବାୟୋଟିକ୍ ସାହାଯ୍ୟରେ ଚିକିତ୍ସା ହୋଇଥାଏ । ଜ୍ୱରରେ ସାହାଯ୍ୟ କରିବାକୁ  ନ‌ନଷ୍ଟେରଏଡାଲ ଆଣ୍ଟିବାୟୋଟିକ ଔଷଧ ଦିଆ ଯାଇପାରେ । ସାଧାରଣତଃ  ଡାକ୍ତରଖାନାରେ ଭର୍ତ୍ତି ହେବା ଆବଶ୍ୟକ ନୁହେଁ । ଏକ ରୁ ୨ ସପ୍ତାହ ମଧ୍ୟରେ ଫଳାଫଳ ଉନ୍ନତ ହୁଏ, ୬ ସପ୍ତାହ ମଧ୍ୟରେ ସମ୍ପୂର୍ଣ୍ଣ ବିଭେଦନ ବା ରିଜୋଲ୍ୟୁସନ୍ ହୋଇଯାଏ । 

ଅସ୍ୱାଭାବିକ ନିମୋନିଆ ଏକ ସାଧାରଣ ରୋଗ ଅଟେ।  ଶିଶୁ ଏବଂ ଯୁବକମାନେ ଅଧିକ ପ୍ରଭାବିତ ହୁଅନ୍ତି ।  ଏହା ସାଧାରଣତଃ ଏକ ବିସ୍ତାରର ଅଂଶ ଭାବରେ ଘଟିଥାଏ । ଅନ୍ତତ ପକ୍ଷେ ୧୯୦୦ ଦଶକରୁ ଏହି ଶବ୍ଦଟି ବ୍ୟବହୃତ ହୋଇଆସୁଥିବା ବେଳେ ଏହା କେବଳ ୧୯୩୦ ଦଶକରେ ହୋବର୍ଟ ରେମାନଙ୍କ ପ୍ରବନ୍ଧ ବାହାରିବା ପରେ ସାଧାରଣ ବ୍ୟବହାରରେ ଆସିଥିଲା । ମୂଳତଃ ଏହା ନିମୋନିଆକୁ ସୂଚିତ କରିଥିଲା କିନ୍ତୁ ନିମୋୋକୋକସ୍ ଜନିତ ଲୋବାର ନିମୋନିଆ ନୁହେଁ । କେତେକ ଅନୁଭବ କରନ୍ତି ଯେ ଏହାର ଅନିର୍ଦ୍ଦିଷ୍ଟ ପ୍ରକୃତି ହେତୁ ଏହି ଶବ୍ଦକୁ ପରିତ୍ୟାଗ କରାଯିବା ଉଚିତ୍ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki